Ralph Macchio

**Ralph George Macchio** (* 4. november 1961, Huntington, New York, USA) je americký filmový a televízny herec a producent. Najväčšiu slávu mu priniesli stvárnenia rolí Daniela LaRussa zo sérii filmov *[[Karate Kid]]* a Johnnyho Cadea vo filme *[[Outsiders]]*.

V novembri 2008 ho televízna stanica VH1 umiestnila na 80. miesto rebríčku 100 najväčších dospievajúcich hviezd.

## Kariéra
Kariéru začínal vystúpeniami v amerických televíznych reklamách. V piatej sérii seriálu ABC *Eight Is Enough* (1980–1981) získal hlavnú úlohu Jeremyho Andrettiho. Debutoval na veľkej obrazovke ako Chooch Bambalazi v mládežníckej komédii *Up the Academy* (1980) za účasti Iana Wolfea. V roku 1983 zahral svoju prvú pamätnú rolu Johnnyho Cadea vo filme Francisa Forda Coppolu, *[[Outsiders]]*, po boku hercov ako C. Thomas Howell, Tom Cruise, Emilio Estevez, Patrick Swayze, Rob Lowe a Matt Dillon.

V roku 1984 prišiel jeho prielom po tom, čo dostal hlavnú úlohu vo filme *[[Karate Kid (film, 1984)|Karate Kid]]*. Film získal obrovský úspech, a rola Daniela LaRussa bola príčinou, že sa mladý herec stal známym po celom svete. Úspešne pôsobil aj v dvoch pokračujúcich častiach (*[[Karate Kid II]]*, *[[Karate Kid III]]*, posledný z filmov bol nominovaný na Zlatú Malinu, keďže bol negatívne hodnotený kritikou). Vďaka jeho chlapčenskému vzhľadu sa stal jedným z najslávnejších modelov tínedžerov 80. rokov a jeho tvár zdobila obaly mnohých mládežníckych časopisov. Aj keď, tretia časť série *Karate Kid* sa objavila v roku 1989, keď už mal dvadsaťosem rokov.

Medzi jeho gitarovú tvorbu patrí kultový film z roku 1986, *[[Crossroads]]*, v ktorom postava, ktorú hrá Ralph Macchio, dokončí gitarový duel so samotným Steveom Vaiom.

V roku 1992 si spolu s Joeom Pescim a Marisou Tomeiovou zahral v akčnej komédii *[[Môj bratranec Vinny]]*, kde hral rolu Billyho Gambiniho, ktorý bol neoprávnene obvinený z vraždy. Bola to prvá významná „dospelá“ úloha v jeho kariére. V romantickej komédii *Nahý v New Yorku* (*Naked in New York*, 1993) po boku Erica Stoltza a Tonyho Curtisa zahral zmyselného homosexuála Chrisa.

Od polovice 90. rokov začal skôr hosťovať vystúpenia vo filmoch a seriáloch, vrátane *[[Entourage]]* (2005), *[[Psych s.r.o.]]* (2007) a v niekoľkých častiach seriálu *[[Škaredá Betty]]* (2008) v roli Archieho Rodrigueza, lokálneho politika z Queensu.

V roku 2008 vystúpil v reklame VitaminWater spolu s pretekárom NASCAR, Carlom Edwardsom. Hral tam ako „duchovný poradca“ a jeho vzhľad bol štylizovaný na štýl Daniela LaRussa z filmu *Karate Kid*.

Štartoval v dvanástej sérii *[[Dancing with the Stars]]*.

V roku 2016 hral v Off-Broadwayi rolu rozprávača v predstavení scenáristu Carla Morelliho, *A Room of My Own*.

## Osobný život
Má brata Stevena. Rodičia, Ralph a Rosalie Macchioví vedú ranč v Lake George. Dňa 5. mája 1987 sa oženil s Phyllis Fierrovou, s ktorou majú dve deti, dcéru Juliu (* 1992) a syna Daniela (* 1996).

## Filmografia
### Filmy
* 2012: *[[He's Way More Famous Than You]]* ako on sám
* 2012: *[[Hitchcock (film)|Hitchcock]]* ako Joseph Stefano
* 2009: *Rosencrantz and Guildenstern Are Undead* – Bobby Bianchi
* 2006: *Beer League* – Maz
* 2003: *A Good Night for Die* – Donnie
* 2001: *Popcorn Shrimp* – glina
* 2000: *Can't Be Heaven* – Hubbie Darling
* 1999: *The Office Party* – Sean
* 1998: *Dizzyland*
* 1993: *Nahý v New Yorku* – Chris
* 1992: *[[Môj bratranec Vinny]]* – Billy Gambini
* 1992: *Garwood – vojnový zajatec* – Robert Garwood
* 1991: *Too Much Sun* – Frank Junior
* 1989: *[[Karate Kid III]]* – Daniel LaRusso
* 1988: *Distant Thunder* – Jack Lambert
* 1986: *[[Karate Kid II]]* – Daniel LaRusso
* 1986: *[[Crossroads]]* – Eugene Martone
* 1984: *[[Karate Kid (film, 1984)|Karate Kid]]* – Daniel LaRusso
* 1984: *Teachers* – Eddie Pilikian
* 1984: *The Three Wishes of Billy Grier* – Billy Grier
* 1983: *Outcasts* – Johnny Cade
* 1982: *High Powder* – Eddie
* 1982: *Dangerous Company* – Denny Brody
* 1980: *Up the Academy* – Chooch Bambalazi

### Seriály
* 2019: *[[Cobra Kai]]*
* 2013: *[[Ako som spoznal vašu matku]]* – on sám
* 2010: *[[Zákon a poriadok]]*
* 2008–2009: *[[Škaredá Betty]]* – Archie Rodriguez
* 2007: *[[Psych s.r.o.]]* – on sám
* 2005: *[[Entourage]]* – on sám
* 1999–2001: *Twice in a Lifetime* – dôstojník Dan
* 1999: *[[Krajné medze]]* – Dr. Eberhardt
* 1980: *Eight is Enough* – Jeremy Andretti

### Krátke filmy
* *[[Had Enough (film)|Had Enough]]* (2010)
* *[[The Ballad of Danko Jones]]* (2012)

## Referencie

## Iné projekty

## Zdroj

Kategória:Filmoví herci USA
Kategória:Televízni herci USA
Kategória:Osobnosti USA gréckeho pôvodu
Kategória:Osobnosti USA talianskeho pôvodu
Kategória:Osobnosti zo štátu New York